laion/Wikipedia-Exotic huggingface dataset:
ריינר שנה

ריינר שנה (בגרמנית: Reiner Schöne; נולד ב-19 בינואר 1942) הוא שחקן גרמני. שנה נולד בעיירה פריצלאר (Fritzlar) שבהסן ולמד משחק בתיאטרון של ויימאר, ב-1968 ברח למזרח גרמניה. ב-1968 הגיע למקום השלישי בתחרות המוזיקה "Schlagerwettbewerb der DDR". הוא השתתף בתחרות לבחירת נציג גרמניה לאירוויזיון ב-1970. ב-1971 שיחק בסרט האיטלקי "È tornato Sabata ... hai chiuso un'altra volta" לצד לי ואן-קליף, וב-1975 שיחק בסרט המתח של קלינט איסטווד "The Eiger Sanction". ב-1979 שיחק בסרט ההיסטורי "Götz von Berlichingen mit der eisernen Hand" המבוסס על מחזה של יוהאן וולפגנג פון גתה. שנה הופיע במיני סדרה "Amerika" מ-1987 על החיים בארצות הברית לאחר הפיכה על ידי ברית המועצות. ב-1990 שיחק בסרט "סיפורה של שפחה" על פי ספרה מרגרט אטווד. ב-1994 שיחק שנה בסרט הטלוויזיה "Nobody's Children" על זוג הורים המעוניין לאמץ ילד מרומניה ונתקל בקשיים בירוקרטים. במורטל קומבט 2 שיחק שנה שיחק את האל שיינור. הוא שיחק בארבעה פרקים של בבילון 5 ובסרט המבוסס על הסדרה. ב-1998 ו-1999 הופיע בשני פרקים של גולשים בזמן. ב-2001 גילם סנאטור בסרט המדע הבדיוני "Ice Planet". ב-2002 שיחק בסרט הטלוויזיה "Pretend You Don't See Her" על פי ספר של מרי היגינס קלארק. ב-2010 שיחק בקומדיית הפשע "Snowman's Land". בשנת 2012 שיחק בסרטו של דניס גנסל "המדינה הרביעית" לצד מוריץ בלייבטרוי. בשנת 2021 שיחק במיני-סדרה "לזייף את היטלר" בדמותו של הפרופסור הרברט סטרונץ. בשנות השמונים היה נשוי לשחקנית אלכסנדרה בוגוזביץ, ב-2010 נישא בשלישית לאניה דרנדל, אמנית איפור, והם מתגוררים בברלין עם שתי בנותיהם. אתר האינטרנט הרשמי של ריינר שנה מדיה וקבצים בנושא ריינר שנה בוויקישיתוף ריינר שנה, ברשת החברתית פייסבוק ריינר שנה, במסד הנתונים הקולנועיים IMDb (באנגלית) ריינר שנה, באתר AllMovie (באנגלית) ריינר שנה, במסד הנתונים הקולנועיים KinoPoisk (ברוסית) ריינר שנה, באתר MusicBrainz (באנגלית) ריינר שנה, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מאצ'יי אורלוש

מאצ'יי אורלוש (בפולנית: Maciej Henryk Orłoś; נולד ב-16 ביולי 1960) הוא שחקן פולני. אורלוש נולד בוורשה כבנו של הסופר קז'ימייז' אורלוש. אורלוש שיחק בסרט "Kazimierz Wielki" מ-1975, דרמה היסטורית על קז'ימייז' השלישי, מלך פולין. ב-1983 סיים אורלוש ללמוד באקדמיה הלאומית לתיאטרון בוורשה "Aleksander Zelwerowicz National Academy of Dramatic Art in Warsaw", בלימודיו הוא היה פעיל באגודת סטודנטים. ב-1984 שיחק בסרט "Hania" המבוסס על רומן מאת הנריק סנקביץ'. ב-1989 שיחק בסרט "Lawa. Opowieść o 'Dziadach' Adama Mickiewicza" של הבמאי טדיאוש קונוויצקי, והיה מועמד לפרס בפסטיבל הסרטים הבינלאומי במוסקבה. ב-1990 שיחק בסרט "Eminent Domain" העוסק במפלגה הקומוניסטית של פולין. ב-1993 גילם פקיד גרמני בסרט "רשימת שינדלר". מ-1994 ועד 1995 שיחק במיני-סדרה "Zespół adwokacki", העוסקת במערכת המשפט הפולנית. ב-1996 הופיע בסרט הפעולה "Wirus". ב-1997 שיחק בסרט "Brat naszego Boga", לצד כריסטוף ואלץ. הוא הגיש תקופה את "Teleexpress", מהדורת חדשות של TVP, רשת הטלוויזיה הציבורית של פולין. ב-2001 ומ-2003 ועד 2007 שימש כמגיש תוצאותיה של פולין באירוויזיון. ב-2008 זכה לעיטור "Order Odrodzenia Polski" מטעם ממשלת פולין. הוא היה נשוי והתגרש פעמיים, ויש לו ארבעה ילדים. מדיה וקבצים בנושא מאצ'יי אורלוש בוויקישיתוף אתר האינטרנט הרשמי של מאצ'יי אורלוש (בפולנית) מאצ'יי אורלוש, סרטונים בערוץ היוטיוב מאצ'יי אורלוש, במסד הנתונים הקולנועיים IMDb (באנגלית) ערך זה הוא קצרמר בנושא פולנים ובנושא שחקנים. אתם מוזמנים לתרום לוויקיפדיה ולהרחיב אותו.
No.6 Collaborations Project

No.6 Collaborations Project הוא האלבום הרביעי במספר של הזמר האנגלי אד שירן. האלבום יצא לאור ב-12 ביולי 2019 דרך אסילום רקורדס ואטלנטיק רקורדס. האלבום הוא המשך למיני-אלבום של שירן מ-2011 "No. 5 Collaborations Project", האלבום כולל הופעות אורח של אמנים כמו ג'סטין ביבר, קמילה קביו, אמינם, 50 סנט, קארדי בי ועוד. מידע על האלבום No.6 Collaborations Project באתר MusicBrainz מידע על האלבום No.6 Collaborations Project באתר AllMusic האלבום No.6 Collaborations Project באתר Discogs האלבום No.6 Collaborations Project באתר יוטיוב אבי גולדברגר‏, מלך האלגוריתם: אד שירן שוב מפצח את העולם שבו אנחנו חיים, באתר וואלה, 14 ביולי 2019 Ed Sheeran Sets 'No.6 Collaborations Project' Album For July Release, Billboard Ed Sheeran Is Releasing a New Album and It's All Collaborations, Entertainment Tonight (באנגלית) ARIA Top 100 Albums Chart, איגוד תעשיית ההקלטות האוסטרלי (באנגלית) OFFICIAL TOP 40 ALBUMS, מצעד המוזיקה הרשמי של ניו זילנד, ‏2021 Try the TIDAL Web Player, listen.tidal.com (באנגלית)
מארי קנדי

מארי קנדי (באירית: Máire Ní Chinnéide; נולדה ב-4 באוקטובר 1954) היא מנחת טלוויזיה, מגישת חדשות וסופרת אירית. קנדי נולדה בדבלין, היא סיימה תואר באוניברסיטה ונסעה ללמד אנגלית בצרפת, לאחר מכן היא חזרה ללמד במוסד בו למדה. ב-1978 החלה לעבוד ב-RTÉ, רשת הטלוויזיה האירית, כקריינית ולאחר מכן כמגישת חדשות. היא הנחתה במשך מספר שנים באופן קבוע את טקס אנשי השנה של אירלנד והייתה מנחת אירוויזיון 1995, בנוסף לפני כן ב-1981 הייתה מועמדת להנחיית האירוויזיון. ב-1997 הגישה תוכנית אירוח הנקראת "קנדי" על שמה. ב-2003 פרסמה את ספר הזיכרונות שלה, "נמרי נייר", ובאותה שנה זכתה בפרס "האישה הסטייליסטית ביותר באירלנד" על ידי מגזין "VIP". ב-2004 החלה להנחות את תוכנית האקטואליה "Nationwide". ב-2011 היא סיקרה את ביקור אליזבת השנייה באירלנד ואת השבעתו של נשיא אירלנד מייקל היגינס, באותה שנה היא הוציאה את ספרה "שורות לאהבה" שהיה מועמד לפרס הספרות האירי. היא הייתה שופטת בתחרות יופי הנערכת מדי שנה בעיירה טארלי שבאירלנד הנקראת "הוורד של טארלי", בנוסף היא עבדה כמגישה ברדיו של אירלנד. אתר האינטרנט הרשמי של מארי קנדי מארי קנדי, במסד הנתונים הקולנועיים IMDb (באנגלית) ערך זה הוא קצרמר בנושא סופרים ובנושא אירלנד. אתם מוזמנים לתרום לוויקיפדיה ולהרחיב אותו.
מוצרט (סרט)

מוצרט הוא סרט דרמה אוסטרי משנת 1955, הסרט היה מועמד לפסטיבל קאן. הסרט סובב סביב מצבו הנפשי של מוצרט במהלך הפקת האופרה חליל הקסם. מוצרט מנסה לנהל את חייו כאמן עצמאי בעוד רעייתו מתמודדת עם מצב בריאותי קשה. במהלך עבודתו של מוצרט עם עמנואל שיקאנדר באופרה הוא מתאהב באנני גוטליב, זמרת צעירה המעריצה אותו, באותו זמן מוצא לאנני לצאת לסיבוב הופעות בינלאומי, אך אנני שמבינה שלא תזכה להתראות שוב עם מוצרט לאחר מכן, דוחה את ההצעה. "מוצרט", במסד הנתונים הקולנועיים IMDb (באנגלית) "מוצרט", באתר AllMovie (באנגלית) "מוצרט", במסד הנתונים הקולנועיים KinoPoisk (ברוסית) The Movie Database (TMDb), www.themoviedb.org
פילטוס PC-6A טורבו-פורטר

פילטוס PC-6A טורבו-פורטר הוא מטוס הנ"ק לשימוש כללי מתוצרת שווייץ. למטוס פילטוס PC-6A טורבו-פורטר היו מאפיינים אווירודינמיים מתקדמים אשר גרמו לו לביצועי המראה ונחיתה טובים מאוד משטחים קצרים ומאולתרים. בשנות הששים המטוס הראשון הגיע לארץ ופעל תחת הטייסת הקלה בשדה דב. מפקדי חיל האוויר עזר ויצמן ומוטי הוד אהבו את המטוס הזה וקיימו בו דיוני מטה במהלך הטיסות. לחיל האוויר היו שני מטוסים כאלה ששימשו למשימות תובלה קלה. חיל האוויר השתמש במטוס הזה בעיקר בתנאים שבהם למטוסים אחרים היה קשה לנחות. כשהמטוס התרסק בתאונה הוא הוחלף במטוס אחר ואז יצא מכלל שירות ב-1973. מדיה וקבצים בנושא פילטוס PC-6A טורבו-פורטר בוויקישיתוף פילטוס PC-6A טורבו-פורטר באתר חיל האוויר ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
חלקי חילוף

חלקי חילוף (נקראים בקיצור גם חָלָפים) הם חלקים ורכיבים ממוצר, מכשיר או מכונה, שמטרתם להחליף חלקים פגומים במוצר, מכשיר או מכונה, שנמצאים בשימוש והתקלקלו. חלקים אלו מיוצרים כחלקים בודדים ולא כמוצר שלם, ומשמשים כעתודה לצורכי תיקונים ולתחזוקה שוטפת של מוצרים, מכשירים ומכונות. חלקי חילוף נפוצים בתחומי כלי רכב, כלי טיס וכלי שיט; מכשירי חשמל ואלקטרוניקה; מכונות תעשייתיות; כלי נשק ואמצעי לחימה; וכו'. ישנם מספר מקורות לחלקי חילוף: חלקי חילוף מקוריים: ייצור חלקי חילוף ייעודיים על ידי היצרן המקורי של המכשיר. חלקי חילוף תואמים: ייצור חלקי חילוף על ידי יצרן אחר לשימוש במכשירים של היצרן המקורי. חלקים אלו לרוב זולים יותר מחלקי החילוף המקוריים. חלקי חילוף ממוצר או מכשיר שיצא מכלל שימוש: לעיתים קרובות, כאשר מכשיר או מוצר יוצא מכלל שימוש הסיבה לכך היא תקלה באחד או כמה חלקים ולא בכולם, במקרה כזה אפשר לפרק את המוצר המקולקל, להוציא ממנו את כל החלקים התקינים ולהשתמש בהם כחלקי חילוף. נוהג זה נפוץ במיוחד בתעשיית הרכב (משחטת רכב). מדיה וקבצים בנושא חלקי חילוף בוויקישיתוף ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
גברים בחלל

גברים בחלל (באנגלית: Starship Troopers; בתרגום חופשי לעברית: "חיילי החללית") הוא סרט מדע בדיוני סאטירי אמריקאי משנת 1997 בבימויו של פול ורהובן. התסריט, שנכתב על ידי אדוארד נומייר, מבוסס על ספר המדע-בדיוני "לוחמי החלל" מאת רוברט היינלין. עלילת הסרט מתרחשת במאה ה-23 ועוקבת אחרי ג'וני ריקו, חייל בצבא הממשלה העולמית של כדור הארץ ששרוי במלחמה בין כוכבית עם גזע של חייזרים שמכונים "חרקים". הסאטירה בסרט מותחת ביקורת על ספרו של היינלין ועל אידאולוגיות כמו לאומנות, מיליטריזם ופשיזם. עלילת הסרט עוקבת אחרי הקריירה הצבאית של חייל צעיר בשם ג'וני ריקו (קספר ואן דיין) ועלילותיו ביחידת חי"ר צבאית עתידנית, החל ממגויס חדש ועד לקצין הממונה על היחידה, אשר מוביל מתקפה בשם האנושות, כנגד גזע של חייזרים קטלניים דמויי חרקים ועכבישנים ענקיים. ריקו התגייס במטרה לזכות באזרחות (במציאות המיליטריסטית של הסרט גיוס הוא תנאי לקבלת אזרחות), וכדי להרשים את בת זוגו, כרמן. כרמן חולמת להיות טייסת, מתגייסת לחיל החלל, ומצליחה מאוד בתפקידה. כרמן נפרדת מריקו בזמן האימונים שלהם, וריקו חובר לדיזי חברתו ליחידה. הצבא מבין כי לחייזרים יש מנהיגים חכמים, ומנסה ללכוד את אחד ה"חרקי מוח". ריקו כרמן וקרל מצליחים יחדיו לעשות זאת. עם צאתו הסרט קיבל ביקורות שליליות וגרם לפאניקה תקשורתית; רבים מהמבקרים לא פירשו כהלכה את הסאטירה שבסרט וטעו לחשוב שהוא מצדד בכנות באידאולוגיות פשיסטיות. הוושינגטון פוסט טען אז על הסרט הזה שהוא "נאצי עד ליסוד". על כך ורהובן הגיב: "ה'וושניגטון פוסט' האשים אותי בהיותי נאצי! מאכזב באופן יוצא-דופן. הם לא יכולים לראות שמה שעשיתי זה לצייר אוטופיה פשיסטית באופן אירוני". עיתונים רבים מיהרו לאמץ את הנרטיב ש"גברים בחלל" הוא סרט פשיסטי, כשחלק מהכותבים לא צפו בסרט כלל. במרוצת השנים הסרט נבחן מחדש וכיום יש לו מעמד של סרט פולחן. הוא מחזיק בממוצע ביקורות חיוביות של 62% באתר ריכוז הביקורות Rotten Tomatoes, לפי 58 ביקורות. בהמשך הופקו שני סרטי המשך וסדרת טלוויזיה. ב-1999 שודרה סדרת הטלוויזיה באנימציה תלת-ממדית Roughnecks: Starship Troopers Chronicles, שהייתה נאמנה יותר לספר מאשר הסרטים, אבל בוטלה שנה לאחר-מכן עקב אחוזי צפייה נמוכים. למרות זאת, זכתה הסדרה להצלחה רבה בקרב המעריצים. שני סרטי ההמשך היו גברים בחלל 2 (2004), אשר יצא בארצות הברית ישירות לווידאו ול-DVD וכן לקולנוע באסיה, וגברים בחלל 3 (2008) אשר יצא ישירות ל-DVD. סרטים אלה לא הצליחו באופן דומה לסרט הראשון בשל תקציבם הנמוך, שינוי בצוות השחקנים שלהם והתעלמות מוחלטת מהמקור של הספר. מדיה וקבצים בנושא גברים בחלל בוויקישיתוף "גברים בחלל", במסד הנתונים הקולנועיים IMDb (באנגלית) "גברים בחלל", באתר נטפליקס "גברים בחלל", באתר AllMovie (באנגלית) "גברים בחלל", באתר Rotten Tomatoes (באנגלית) "גברים בחלל", באתר Box Office Mojo (באנגלית) "גברים בחלל", באתר Metacritic (באנגלית) "גברים בחלל", באתר אידיבי "גברים בחלל", באתר דיסני+ סרטים (באנגלית) "גברים בחלל", באתר Hulu סרטים (באנגלית) "גברים בחלל", במסד הנתונים הקולנועיים KinoPoisk (ברוסית) גברים בחלל, קדימון הסרט באתר יוטיוב "Starship Troopers‎", באתר ביקורות הסרטים Rotten Tomatoes (באנגלית)
אנטי נאורות: מהמאה ה-18 עד המלחמה הקרה

אנטי נאורות: מהמאה ה־18 עד המלחמה הקרה (בצרפתית: Les Anti-Lumières: du XVIIIe siècle à la guerre froide) הוא ספר מאת פרופסור זאב שטרנהל העוסק בהיסטוריה האינטלקטואלית של ההוגים בתקופה שלאחר כניסתה של האנושות אל העידן המודרני, שביקשו לכוון את החברות האירופאיות לכיוונים שאינם נושאים את דגלי התבונה והשוויון. הספר יצא לאור בצרפתית בשנת 2006 בהוצאת Paris: Fayard, ותורגם לעברית בשנת 2016 בהוצאת עם עובד - ספרית אפקים. בנוסף הספר תורגם לאנגלית ולאיטלקית בשנת 2007 וליוונית בשנת 2009. הספר סוקר את ההוגים המרכזיים שהתנגדו לרעיונות הנאורות החל מהמאה ה-18, בה חלחלו רעיונות הנאורות והפכו לתפיסה הרווחת, ועד המאה ה-20. בספר נבחנת השקפתם של יוהאן גוטפריד הרדר, ג'אמבטיסטה ויקו, אדמונד ברק, תומאס קרלייל, ארנסט רנאן, אוסוולד שפנגלר בנדטו קרוצ'ה - כולם לפי המחבר סלדו מהדמוקרטיה וגרמו מחד לעליית הלאומנות ומאידך לכרסום רעיונות החירות, השוויון והאחווה. מנגד, אין בספר כמעט התייחסות להשקפתו של ברוך שפינוזה, "הפילוסוף היהודי החשוב ביותר בעידן הנאורות". הוגה הדעות היהודי היחיד שנסקר באופן מעמיק הוא ישעיה ברלין שמצטייר בספר כשמרן ומשתף פעולה עם מתנגדי הדמוקרטיה. פרק שלם בספר מוקדש לנושא "שלילת הנאורות בימי המלחמה הקרה" - שאותה מנתח שטרנהל על רקה התכנסות המחשבה המדינית בתחום המאבק בין המערב הקפיטליסטי לקומוניזם. לפי הפרשנות המוצעת בספר, עולה כי המגמה שערערה את יסודות הדמוקרטיה והעלתה את הלאומנות הרדיקלית, החלה מוקדם יותר מהתאריך המקובל במחקר ההיסטורי. בביקורת על הספר נאמר כי עולה ממנו תמונה לפיה ”תחושת הקשר להון תרבותי שאגרו דורות קודמים ושימת דגש על ייחודיות אתנית, היסטורית ותרבותית מובילות ללאומנות, רדיקליות, סכנה אקוטית, פשיזם ונאציזם... הקונפורמיזם הנאור-אוניברסלי-הומני הקשוח של זאב שטרנהל, המסור ללא תנאי לזכויות הטבעיות ולאחדות המין האנושי, אינו משאיר מקום לקיומה של מדינת היהודים. גם מן הבחינה הזאת מתגלה כי יש דבר מה מאוד לא סובלני בספרו של שטרנהל, אף כי סובלנות הייתה מימים ראשונים מאבני היסוד של הנאורות”. לרגל הוצאת הספר נערך "יום עיון" במכון ון ליר שבו נשאו דברים פרופסור ירון אזרחי, פרופסור אנבל הרצוג וד"ר אפרים פודוקסיק ונערך סימפוזיון באוניברסיטה העברית בהשתתפות המחבר, פרופסור שלמה אבינרי, פרופ׳ משה סלוחובסקי, ד"ר יפתח אלעזר וד"ר ניקול הוכנר. יואב שורק, ‏סקירת הספר, השילוח, 13, פברואר 2019 סקירת הספר, באתר הארץ, 30 במרץ 2017 דף הספר באתר הוצאת עם עובד הפרק הראשון בספר תומר פרסיקו, "בני נאורות ובני אנטי-נאורות: על ספרו של זאב שטרנהל" באתר "לולאת האל" חגי עופר, ""אנטי נאורות"/ מאת זאב שטרנהל" "אנטי נאורות" - הוצאת "עם עובד" יואב שורק, ‏סקירת הספר, השילוח, 13, פברואר 2019 מכון ון ליר בירושלים אתר האוניברסיטה העברית
מתגעגעת

מתגעגעת הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-26 במרץ 2019 כסינגל השני מתוך אלבומו החמישי של גושן, באתי לחלום, על ידי חברות התקליטים יוניסל וטדי הפקות. השיר נכתב והולחן על ידי נתן גושן והופק על ידי ג'וני גולדשטיין. השיר הוא בסגנון פופ רוק. בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-3 מיליון השמעות. את הוידאו קליפ המלא של השיר, העלה נתן גושן לערוץ היוטיוב שלו ב-26 במרץ 2019. נכון לאפריל 2022, מונה הצפיות של הקליפ עומד על כ-17 מיליון. מידע על השיר "מתגעגעת" באתר iTunes מילות השיר "מתגעגעת" באתר שירונט יוסי חרסונסקי, מתגעגעת, ‏מרץ 2019 מתגעגעת, נבדק ב-2019-07-16 Nathan Goshen Official נתן גושן הערוץ הרשמי (2019-03-26), נתן גושן - מתגעגעת (קליפ רשמי) Nathan Goshen, נבדק ב-2019-07-16 Nathan Goshen Official נתן גושן הערוץ הרשמי (2019-03-26), נתן גושן - מתגעגעת (קליפ רשמי) Nathan Goshen, נבדק ב-2019-07-16
קוליסאום ארייאקה

קוליסאום ארייאקה (ביפנית: 有明コロシアム) הוא אצטדיון טניס מקורה הממוקם בשכונת ארייאקה שברובע קוטו שבטוקיו, יפן. האצטדיון מכיל 10,000 כיסאות והוא אחד מהאצטדיוני הטניס היחידים בעולם בעלי גג נפתח. האצטדיון מארח במהלך השנה מספר תחרויות טניס חשובות. בחודש אוקטובר האצטדיון מארח את אליפות יפן הפתוחה בטניס שמהווה חלק מהסבב העולמי לגברים (ATP) בטניס. הטורניר הוא חלק מסדרת ה-ATP 500, זאת אומרת שהמנצח בו זוכה ב-500 נקודות דירוג. בחודש ספטמבר מארח האצטדיון את אליפות טוראי פאן פסיפיק הפתוחה שמהווה חלק מההסבב העולמי לנשים בטניס. הטורניר הוא חלק מסדרת טורנירי הפרמייר של WTA והזוכה בו מקבלת 470 נקודות דירוג. האצטדיון יארח את תחרויות הטניס של אולימפיאדת טוקיו (2020). האצטדיון מארח לפעמים גם תחרויות ספורט מענפים אחרים. האצטדיון אירח הרבה קרבות של אמנויות לחימה דוגמת אגרוף, היאבקות ועוד. האצטדיון גם אירח מספר משחקי כדורסל ואף היווה הבית של קבוצת טוקיו במשחקי ליגעת הכדורסל היפנית העליונה, עוד אירח האצטדיון את משחקי הפלייאוף של ליגת הכדורסל היפנית. עוד אירח האצטדיון תחרויות כדורעף רבות דוגמת ליגת הכדורעף העולמית והגרנד פרי בכדורעף. מדיה וקבצים בנושא קוליסאום ארייאקה בוויקישיתוף אתר האינטרנט הרשמי של קולוסיאום ארייאקה (ביפנית)
נעם פרנק

נעם פרנק (נולד ב-10 בדצמבר 2003) הוא שחקן ומדבב ישראלי. פרנק הוא בנו של השחקן גיל פרנק. הוא למד בבית ספר קמפוס אריסון לאמנויות, ובהמשך למד בתלמה ילין. בשנת 2012 גילם את סתיו בסדרת הטלוויזיה "ילדי ראש הממשלה". ב-2015 החל לגלם את מושיק בסדרת הנוער "ג'ינג'י". ב-2016 יצא לאקרנים הסרט "להציל את נטע", שבו גילם את תומר. ב-2012 גילם את דן-דן בסדרה "דן ומוזלי". ב-2017 השתתף בסדרה "צפוף" בה הוא מגלם את אורי במשך ארבע עונות. ב-2019 החלו שידורי הסדרה "נחמה", בה הוא מגלם את אמיר נחמה. ביולי 2019 החלו שידורי הסדרה "זה לא הגיל", בה הוא מגלם את נמרוד רובינסון. בדצמבר 2020 התחיל לשחק את בנו בסדרה "הבאר" ששודרה בכאן חינוכית ולסדרה עונה שנייה. על תפקידו בסדרה קיבל מועמדות בתחרות פרסי הטלוויזיה לילדים ולנוער. בשנת 2014 דיבב את הדמות פין ב"לגו הסרט". ב-2014 דיבב את מייסון בסרט "מר פיבודי ושרמן" ואת מייסון ב"צעצוע של סיפור: הזמן שנשכח". בשנת 2015 דיבב את ספייק בסדרה "דוזרים". שיחק בהצגות: "מסעות אודיסאוס" "מי כמוני" "רומיאו ויוליה" בתיאטרון "גשר" ובהצגות "קוריולנוס", "לבד בברלין" ו"שייקספיר מאוהב" בתיאטרון "הבימה". ביים בתיאטרון גשר את ההצגה "התנצלויות פומביות". נעם פרנק, במיזם "אישים" לתיעוד היצירה הישראלית נעם פרנק, במסד הנתונים הקולנועיים IMDb (באנגלית) נעם פרנק, באתר "אידיבי", מאגר הידע העברי לקולנוע ישראלי ועולמי מאיה כהן, נא להכיר: נעם פרנק, באתר ישראל היום, 7 באפריל 2014 יואב בירנברג, משחק ילדים, ידיעות אחרונות, 19 במאי 2016 נועם ארבל, זה לא הגיל: השחקן הצעיר שכבש את המסך, פרוגי, 9 ביולי 2019 שגיא בן נון‏, תסביך אב, באתר וואלה, 18 בפברואר 2022
Revenge of the Dreamers III

Revenge of the Dreamers III הוא אלבום האוסף השלישי של הלייבל האמריקאי דרימוויל וג'יי קול, האלבום יצא לאור ב-5 ביולי 2019 דרך חברות התקליטים דרימוויל רקורדס ואינטרסקופ רקורדס. האלבום זכה לשבחים מהמבקרים והופיע במקום הראשון בבילבורד 200. מהאלבום יצא הסינגל "Middle Child" ושני סינגלים כפולים, הראשון הוא "1-888-88-DREAM (אנ')" שכלל את השירים "Down Bad(אנ')" ו-"Got Me(אנ')", השני הוא "ROTD3.COM(אנ')" שכלל את השירים "LamboTruck" ו-"Costa Rica". השיר "Middle Child" נכתב באותיות גדולות. השיר "Swivel" הוא מתוך האלבום של ארת'גאנג שעתיד לצאת "Mirrorland". השיר "Under the Sun" מכיל קולות רקע של הראפר האמריקאי קנדריק לאמאר ומכיל דגימה מתוך "How I Love To Call His Name" של זמרי האגרו. השיר "Don't Hit Me Right Now" מכיל קולות רקע של הזמרת ארי לנוקס שמשתתפת במספר שירים אחרים מתוך האלבום. השיר "Got Me" מכיל דגימה מתוך השיר "Come Over" של הזמרת האמריקאית פיית' אוונס. השיר "Middle Child" מכיל דגימה מתוך השיר "Wake Up To Me" של הלהקה האמריקאית פירסט צ'ויס. מידע על האלבום Revenge of the Dreamers III באתר MusicBrainz J. Cole Announces 'Revenge of the Dreamers III' Release Date, Rap-Up (באנגלית) Revenge of the Dreamers III by Dreamville & J. Cole (בCanadian English), נבדק ב-2019-07-16 Try the TIDAL Web Player, listen.tidal.com (באנגלית)
לולה וילמה

לולה וילמה (באסטונית: Luule Viilma) הייתה רופאה אסטונית, אזוטריסטית (אנ') והילרית ברפואה אלטרנטיבית. נודעה בעיקר בשל סדרת ספריה (8 ספרים) בפארא-פסיכולוגיה "תורת ההישרדות" (באסטונית Ellujäämise õpetus). מאמר שנתפרסם אודותיה לאחר מותה חוקר כיצד הגיעה וילמה למעמד של "מקום ראשון ככל הנראה באסטוניה", כאשר ספריה מתארים שיטות טיפול אלטרנטיביות המושרשות עמוק באמונה בבורא עולם ואלמנטים דתיים, כאשר דמוגרפית אסטוניה נחשבת למדינה חילונית מובהקת ואחת מהמדינות החילוניות ביותר בעולם. וילמה נולדה בעיירה ייגבה שבמזרח אסטוניה בשנת 1950. וילמה היא בוגרת של בית הספר לרפואה באוניברסיטת טרטו בשנת 1974. בהמשך התמחתה בגינקולוגיה. היא עבדה בבתי החולים ראפלה והאפסאלו. בשנת 1991 פתחה מרפאת גיניקולוגיה פרטית. באותה שנה שפתחה את הקליניקה הפרטית, נתוודעה לפארא-פסיכולוגיה, והחלה לחקור את הנושא שהפך למרכז מחקרה וכתיבתה מאז, בעיקר בתחום "ריפוי מחשבתי". וילמה נהרגה ב-22 בינואר 2002 בתאונת דרכים. אתר האינטרנט הרשמי של לולה וילמה (באסטונית) Hidden Religiosity in One of the World’s Least Religious Countries: Estonian Doctor Luule Viilma and Her Spiritual Teachings (על דתיות חבויה באחת מהמדינות הכי פחות דתיות בעולם: דוקטור לולה וילמה ושיעוריה הספיריטואליים), באתר researchgate, ‏2016 delfi.ee Luule Viilma hukkus liiklusõnnetuses 21 January 2002. Retrieved 8 December 2016. Lääne Elu 22 January 2002: Luule Viilma hukkus autoõnnetuses by Kristel Maasikmets. Web Archive. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לולה וילמה".
קשמיונקי

קשמיוניקי או גם קשמיונקי אופטובסקיה (בפולנית: Krzemionki Opatowskie) הוא מכלול מכרות צור מהתקופה הנאוליתית ומתחילת תקופת הברונזה, שבו כרו צור מפוספס מהיורה העליון (אוקספורדיאן), השוכן כשמונה קילומטרים צפונית-מזרחית לעיר אוסטרובייץ שוויינטוקז'יסקי בדרום-מרכז פולין. זהו אחד המכלולים הידועים הגדולים ביותר של מכרות צור פרהיסטוריים באירופה יחד עם גרימס גרייווס (Grimes Graves) באנגליה ומכרות הצור הנאוליתיים בספיין בבלגיה. כריית הצור בקשמיונקי החלה סביב שנת 3,900 לפנה"ס ונמשכה עד בערך 1,600 לפנה"ס. בתקופה הנאוליתית השתמשו במכרה בני תרבות פיית המשפך (Funnelbeaker culture) שהרחיבו את אזור כריית הצור צפונה עד 300 קילומטרים. גם בני תרבות האמפורה הכדורית (Globular Amphora Culture) השתמשו בפירים, ואפילו ביתר מאמץ, והרחיבו את שטח החיפוש של הצור לכ-500 קילומטרים. האתר הוא מונומנט היסטורי מוכרז של פולין מ-16 באוקטובר 1994, ומנוהל על ידי מכון המורשת הלאומית של פולין (Narodowy Instytut Dziedzictwa). ב-6 ביולי 2019 נוסף אזור הכרייה הפרהיסטורי של צור מפוספס של קשמיונקי לרשימת אתרי המורשת העולמית של אונסק"ו. אורכו של אזור הכרייה 4.5 קילומטרים ורוחבו בין 25 ל-180 מטרים, והוא משתרע על שטח של 785 דונם. ישנם יותר מ-4,000 פירי כרייה ידועים שעומקם הממוצע בין 5 ל-6 והמקסימלי 9 מטרים עמוק וקוטרם בין ארבעה ל-5 מטרים. חלק מהפירים מחוברים על ידי מעברים אופקיים קצרים לשם גישה או לניקוז. רוחבם עד 70 סנטימטרים וגובהם בין 55 ל-120 סנטימטרים. על הקירות של חלק ממעברים אלו נחרתו ציורים נדירים מהתקופה הנאוליתית. הכרייה של הצור בקשמיונקי נמשכה מהאלף הרביעי עד האלף השני לפני הספירה על ידי בני התרבויות הקדרות הקווית (Linear Pottery), האמפורה הכדורית ומייז'נוביצה (Mierzanowice) שחצבו צור בעיקר על ידי גרזני אבן. צור מפוספס מקשמיונקי שימש בעיקר לייצור גרזנים ואזמלים. כמויות גדולות של כלים אלו נסחרו עד למרחק של 660 קילומטרים מהמכרות בקשמיונקי. התקופה העיקרית של ניצול המכרות הייתה בין שנת 2,500 לשנת 2,000 לפנה"ס. כריית צור בקשמיונקי החלה להצטמצם בין 1,800 ל-1,600 לפנה"ס. האתר ננטש ויער כיסה את האזור, מעט מאוד מבקרים הזדמנו לאזור מה ששימר את האתר הפרהיסטורי. הכפר שבסמוך למכרות מתועד לראשונה ב-1509 כשייך לאדם בשם יאקוב משידלובייץ. מחצבות אבן הגיר הקטנות הרבות שבאזור שימשו לייצור סיד במחצית הראשונה של המאה ה-20. המכרות התגלו בשנת 1922 על ידי הגאולוג יאן סמסונוביץ' (Jan Samsonowicz). חפירות ארכאולוגיות בראשותו של הארכאולוג סטפן קרוקובסקי (Stefan Krukowski) החלו בשנת 1923. לאחר מלחמת העולם השנייה, ראש הצוות המדעי היה טדאוש ז'ורובסקי (Tadeusz Żurowski) שחקר את המכרות בקשמיונקי במיוחד בשנים 1958–1961. בשנת 1967, הוגדרו מכרות קשמיונקי שמורה ארכאולוגית, וב-1995 כשמורת טבע. קבוצות קטנות של תיירים ביקרו במכרות קשמיונקי משלהי שנות ה-50 של המאה ה-20. המכרות נפתחו לביקורים של קבוצות גדולות ב-11 ביוני 1985 (במסלול תת-קרקעי הקרוי נתיב תיירות מספר אחד). ב-10 ביוני 1990 נפתח מסלול תת-קרקעי שני, ומוזיאון ארכאולוגי פתוח נחנך ב-1992. מסלול התיירות התת-קרקעי הוא באורך 465 מטרים, והוא מגיע עד לעומק של 11.5 מטרים בנקודה העמוקה ביותר. מדיה וקבצים בנושא קשמיונקי בוויקישיתוף אתר האינטרנט הרשמי של קשמיונקי אזור הכרייה הפרהיסטורי של צור מפוספס של קשמיונקי באתר אונסק"ו (באנגלית) "Seven more cultural sites added to UNESCO's World Heritage List". UNESCO. 6 ביולי 2019. {{cite web}}: (עזרה)
בית הקברות הצבאי בבית ג'ן

בית הקברות הצבאי בבית ג'ן שוכן בכפר הדרוזי בית ג'ן שבשמורת הר מירון בגליל העליון. הוא אחד מבתי הקברות הצבאיים הקטנים במדינת ישראל ומן האחרונים שנוסדו בה. בית הקברות הוקם בכפר הקטן בשנות ה-90, לאחר שרבו חללי הכפר שנהרגו בשירותם בזרועות הביטחון של ישראל. קודם להקמתו נקברו החללים במרתפי קבורה בכפר על פי המסורת הדרוזית. בית הקברות שוכן על מדרון ההר התלול הגובל מצפון בכביש הגישה לכפר. שתי חלקות אופקיות נחצבו בצלע ההר. הנמוכה והקטנה מביניהן משמשת כרחבת טקס ואילו החלקה הגבוהה הוכשרה כחלקת הקבורה. מדרגות מעפילות מן הכביש אל שתי החלקות. כניסה נוספת אל חלקת הקבורה הוכשרה מן המדרון שלצידה. חללי הכפר הועברו אל חלקת הקבורה ונקברו בה בשלוש שורות. בסך הכל קבורים במקום 47 נופלים. בנוסף הוצבו בחלקה אבני מצבה לזכר שמונה חללים נוספים שלא הועברו למקום. שלושה מהנופלים הקבורים במקום עוטרו בעיטורי משטרת ישראל ושירות בתי הסוהר. כנהוג בבתי הקברות הצבאיים הדרוזיים בישראל נושאות אבני המצבה כיתוב בעברית ובערבית. רחבה נוספת נחצבה במפלס הכביש ממערב לבית הקברות ובצמוד אליו. ניצבת בה אנדרטה הנושאת את שמות כל חללי הכפר. גם הכיתוב על גבי האנדרטה הוא בעברית ובערבית. מצבות לזכר החללים שלא נקברו בחלקה הכניסה התחתונה לבית הקברות. במרכז התמונה נראה הדגל המונף ברחבת הטקס שבחלקה הנמוכה האנדרטה לזכר חללי הכפר הניצבת בצמוד לבית הקברות מדיה וקבצים בנושא בית הקברות הצבאי בבית ג'ן בוויקישיתוף בית הקברות, באתר נזכור את כולם נתון זה מעודכן לדצמבר 2023.
Rarities Volume 1

Rarities Volume 1 הוא אלבום האוסף השמיני של הזמרת-יוצרת האנגלייה שרה ברייטמן. אלבום האוסף יצא לאור ב-18 בדצמבר 2015, בהוצאת חברת התקליטים נמו רקורדס. אלבום האוסף הוא חלק משלושה אלבומי אוסף, אותם הוציאה ברייטמן באותו התאריך. עטיפתו היא קולאז' של תמונות שנלקחו מאלבומים שונים שהופצו במהלך הקריירה שלה. שני אלבומי האוסף שיצאו אחריו הם: Rarities Volume 2 ו-Rarities Volume 3. הקלטת השיר Watermark באתר יוטיוב 'Rarities' Volume 1, Sarah Brightman (באנגלית אמריקאית) Nemo Records, Discogs (באנגלית) Sarah Brightman (2015-12-18), Sarah Brightman - Rarities Trailer - OUT NOW, נבדק ב-2019-07-16 Sarah Brightman - Rarities I, Discogs (באנגלית)